Asmenys Pavardė, vardas Identifikuojamoji informacija Priežastys Įtraukimo į sąrašą data „108. ABNOUSH Salar سالار آبنوش Gimimo data: 1962 5 2 Gimimo vieta: Hamedan (Hamedanas), Iran (Iranas) Pilietybė: Irano Lytis: vyras Pareigos: pasipriešinimo pajėgų „Basij“ vado pavaduotojas Salar Abnoush yra pasipriešinimo pajėgų „Basij“ (į ES sąrašą įtraukto subjekto) vado pavaduotojas. Pajėgos „Basij“ yra savanoriška sukarinta organizacija, kontroliuojama Islamo revoliucijos gvardijos (IRGC) ir turinti filialus visame Irane. Joms pavesta rūpintis tuo, kad visuomenė remtų Irano režimą. „Basij“ yra liūdnai pagarsėjusios dėl to, kad verbuoja savanorius (daugelis jų – paaugliai), ir dėl atakuojančių pėstininkų bangų per Irano ir Irako karą. Po užginčytų 2009 m. Irano prezidento rinkimų „Basij“ brutaliai užgniaužė protestus ir užpuolė studentų bendrabučius. „Basij“ vykdo dvi misijas: užtikrina gynybinį karinį rengimą, kad režimas būtų apsaugotas nuo invazijos iš užsienio, ir slopina prieš režimą nukreiptą veiklą šalies viduje, imdamosi smurto gatvėse ir bauginimo. „Basij“ yra vienos iš pajėgų, kurioms Vyriausybė įsakė numalšinti 2022 m. rugsėjo–spalio mėn. vykusius protestus. Jos sužeidė ir nužudė nemažai protestuotojų. Iš šaltinių matyti, kad Salar Abnoush vadovaujami „Basij“ nariai Irane padarė šiurkščių žmogaus teisių pažeidimų. Todėl jis yra atsakingas už šiukščius žmogaus teisių pažeidimus Irane. 2022 11 14 109. REZAEI Qasem (dar žinomas kaip REZAEI Ghasem) رضایی قاسم Gimimo data: 1961 9 27 Gimimo vieta: Abhar (Abharas), Iran (Iranas) Pilietybė: Irano Lytis: vyras Nacionalinio tapatybės dokumento Nr.: D10005996 (Iran) Pareigos: Irano Islamo Respublikos teisėsaugos pajėgų (LEF) vado pavaduotojas Qasem Rezaei yra Irano teisėsaugos pajėgų (LEF) vado pavaduotojas. Jis tiesiogiai prižiūrėjo smurto veiksmus prieš sulaikytus asmenis, įskaitant kankinimus ir mušimą. 2022 m. gegužės mėn. jis pateisino saugumo pajėgų veiksmus po mirtino jėgos panaudojimo prieš Irano protestuotojus ir ragino toliau vykdyti smurtą prieš protestuotojus. Todėl jis yra atsakingas už šiurkščius žmogaus teisių pažeidimus Irane. 2022 11 14 110. AMANOLLAHI Manouchehr (dar žinomas kaip AMANOLLAHI BAHARVAND Manouchehr) منوچهر امن اللهي Gimimo data: 1965 m. arba 1966 m. kovo mėn. Gimimo vieta: Khorramabad (Choramabadas), Iran (Iranas) Pilietybė: Irano Lytis: vyras Pareigos: Irano Islamo Respublikos teisėsaugos pajėgų (LEF) Chaharmahal ir Bakhtiari (Čahar Machalo ir Bachtiari) provincijoje vadas Manouchehr Amanollahi yra į ES sąrašą įtrauktų Irano Islamo Respublikos teisėsaugos pajėgų (LEF) Čahar Machalo ir Bachtiari provincijoje vadas. Jam einant šias pareigas, 2021 m. LEF nuslopino provincijoje vykusius protestus dėl vandens trūkumo, o 2022 m. – protestus dėl maisto normavimo. M. Amanollahi vadovaujami LEF padaliniai, malšindami protestus, prieš protestuotojus naudojo kovinę amuniciją ir dėl to žuvo daug žmonių. M. Amanollahi, kaip LEF vadovybės patarėjas, taip pat dalyvavo 2019 m. lapkričio mėn. LEF reaguojant į visoje šalyje vykusius protestus, per kuriuos žuvo šimtai protestuotojų. Todėl jis yra atsakingas už šiurkščius žmogaus teisių pažeidimus Irane. 2022 11 14 111. HEIDARI Kiyumars (dar žinomas kaip HEYDARI Kioumars, HEYDARI Amir Kyomarth) حیدری کیومرث Gimimo data: 1964 m. Gimimo vieta: Kermanshah (Kermanšachas), Iran (Iranas) Pilietybė: Irano Lytis: vyras Laipsnis: brigados generolas Pareigos: Irano kariuomenės sausumos pajėgų vadas Brigados generolas Kiyumars Heidari yra Irano kariuomenės sausumos pajėgų vadas ir yra tiesiogiai atskaitingas Irano Islamo Respublikos aukščiausiajam vadovui. Jis viešai pripažino savo ir savo pajėgų dalyvavimą smurtiniuose reagavimo į 2019 m. lapkričio mėn. vykusius protestus veiksmuose, dėl kurių žuvo šimtai protestuotojų. 2022 m. rugsėjo mėn. viduryje prasidėjus protestams dėl Mahsa Amini mirties, pajėgos įvykdė akivaizdžių ir šiurkščių žmogaus teisių pažeidimų, kuriuos liudijančių įrodymų yra užfiksuota, pavyzdžiui, koviniais šaudmenimis be atrankos šaudė į taikius protestuotojus, įskaitant vaikus. Žuvo daugiau kaip 70 protestuotojų, šimtai jų buvo sunkiai sužeisti. K. Heidari kontroliuojamos kariuomenės sausumos pajėgos dalyvavo malšinant tuos protestus ir nužudė bent vieną asmenį. Pats K. Heidari teigė, kad jo pajėgos buvo panaudotos 2022 m. protestams malšinti. Todėl jis yra atsakingas už šiurkščius žmogaus teisių pažeidimus Irane. 2022 11 14 112. MAJID Vahid Mohammad Naser وحید مجید Gimimo data: 1964 8 15 Gimimo vieta: Isfahan (Isfahanas), Iran (Iranas) Pilietybė: Irano Lytis: vyras Nacionalinio tapatybės dokumento Nr.: 3874409929 (Iran) Pareigos: Irano kovos su elektroniniais nusikaltimais policijos vadovas Vahid Mohammad Naser Majid yra Irano kovos su elektroniniais nusikaltimais policijos (į ES sąrašą įtraukto subjekto) vadovas. Irano kovos su elektroniniais nusikaltimais policija daro įtaką prieigai prie interneto Irane bei ją riboja ir savavališkai sulaiko žmones už tai, kad jie internete reiškia kritiką Irano režimui. Kovos su elektroniniais nusikaltimais policija visoje šalyje vykdo suėmimus ir baudžiamąjį persekiojimą. Ji padeda Irano režimui duoti smurtinį atsaką į visoje šalyje vykstančius protestus ir prieš žmones, ginančius savo teisėtas teises. Todėl Vahid Mohammad Naser Majid, eidamas Irano kovos su elektroniniais nusikaltimais policijos vadovo pareigas, yra atsakingas už šiurkščius žmogaus teisių pažeidimus Irane. 2022 11 14 113. NEJAT Hossein (dar žinomas kaip ZIBAYINEJAD Mohammad-Hossein) حسین نجات Gimimo data: 1955 m. Gimimo vieta: Shiraz (Širazas), Iran (Iranas) Pilietybė: Irano Lytis: vyras Laipsnis: brigados generolas Pareigos: „Sarallah“ (dar žinoma kaip „Tharullah“, „Thar-Allah“, „Tharallah“, „Tharallollah“) vado pavaduotojas Brigados generolas Hossein Nejat nuo 2020 m. birželio 21 d. yra su Islamo revoliucijos gvardija (IRGC) siejamo Teherane įsikūrusio specialiojo Irano valstybės saugumo aparato „Sarallah“ vado pavaduotojas. „Sarallah“ yra itin svarbus Teherano saugumui, nes štabas yra atsakingas už sostinės ir Vyriausybinių institucijų apsaugą nuo bet kokių grėsmių, pavyzdžiui, perversmų ar antivyriausybinių protestų. „Sarallah“ pajėgoms, tiesiogiai pavaldžioms H. Nejat, pavedama slopinti antivyriausybinius protestus, įskaitant smurtinius veiksmus malšinant 2022 m. vykusius taikius protestus. Todėl jis yra atsakingas už šiurkščius žmogaus teisių pažeidimus Irane. 2022 11 14 114. MAROUFI Hossein حسین معروفی Pilietybė: Irano Lytis: vyras Laipsnis: generolas Pareigos: Islamo revoliucijos gvardijos (IRGC) Sistan ir Baluchestan (Sistano ir Beludžistano) provincijoje vadovo, atsakingo už mobilizaciją, pavaduotojas Generolas Sardar Hossein Maroufi yra Islamo revoliucijos gvardijos (IRGC) Sistano ir Beludžistano provincijoje vadovo, atsakingo už mobilizaciją, pavaduotojas. Eidamas šias pareigas, jis yra pagrindinis IRGC narys šioje provincijoje. Irano saugumo pajėgos, įskaitant IRGC pajėgas, itin žiauriai susidorojo su 2022 m. protestų banga Sistano ir Beludžistano provincijoje. 2022 m. rugsėjo 30 d. provincijos sostinėje Zahedane įvyko „kruvinasis penktadienis“, kai saugumo pajėgos pradėjo šaudyti, kai penktadienio maldos metu ėmė formuotis protestas. Apskaičiuota, kad buvo nušauta ir nužudyta ne mažiau kaip 70 protestuotojų. Nuo to laiko smurtas prieš vėlesnių protestų dalyvius tęsėsi. Sardar Hossein Maroufi yra vienas iš asmenų, atsakingų už IRGC smurtą prieš protestuotojus Sistano ir Beludžistano provincijoje, visų pirma iki „kruvinojo penktadienio“, jo metu ir po jo. Todėl jis yra atsakingas už šiurkščius žmogaus teisių pažeidimus Irane. 2022 11 14 115. ABSALAN Parviz آبسالان پرویز Pilietybė: Irano Lytis: vyras Laipsnis: generolas Pareigos: IRGC Sistan ir Baluchestan (Sistano ir Beludžistano) provincijoje vadovo pavaduotojas Generolas Parviz Absalan yra IRGC Sistano ir Beludžistano provincijoje vadovo pavaduotojas. IRGC yra vienas iš pagrindinių Irano saugumo pajėgų elementų toje provincijoje, kurioje ji taip pat vadinama „Salmano kariuomene“. Saugumo pajėgos Sistano ir Beludžistano provincijoje per protestų bangą 2022 m. rudenį naudojo žiaurų smurtą prieš taikius protestuotojus, įskaitant vaikus. Todėl, eidamas IRGC Sistano ir Beludžistano provincijoje vadovo pavaduotojo pareigas, Parviz Absalan yra atsakingas už šiurkščius žmogaus teisių pažeidimus Irane. 2022 11 14 116. SHAFAHI Ahmad (dar žinomas kaip SHAFAI Ahmad) احمد شفاهی Gimimo data: 1968 5 21 Pilietybė: Irano Lytis: vyras Laipsnis: brigados generolas Pareigos: IRGC Sistan ir Baluchestan (Sistano ir Beludžistano) provincijoje vadas ir viešųjų ryšių pareigūnas Brigados generolas Ahmad Shafahi yra IRGC Sistano ir Beludžistano provincijoje vadas ir pareigūnas, atsakingas už viešuosius ryšius. IRGC yra vienas iš pagrindinių Irano saugumo pajėgų elementų toje provincijoje, kurioje ji taip pat vadinama „Salmano kariuomene“. Saugumo pajėgos Sistano ir Beludžistano provincijoje per protestų bangą 2022 m. rudenį naudojo žiaurų smurtą prieš taikius protestuotojus, įskaitant vaikus. Būdamas IRGC Sistano ir Beludžistano provincijoje vadu, Sardar Ahmed Shafahi yra atsakingas už šiurkščius žmogaus teisių pažeidimus Irane. 2022 11 14 117. KOCHZAEI Ebrahim (dar žinomas kaip KOCHZAI Ebrahim, KOUCHAKZAEI Ebrahim) کوچزایی ابراهیم Pilietybė: Irano Lytis: vyras Laipsnis: pulkininkas Pareigos: Irano teisėsaugos pajėgų (LEF) Sistan ir Baluchestan (Sistano ir Beludžistano) provincijos Chabahar (Čabaharo) mieste vadovas Pulkininkas Ebrahim Kochzaei yra Irano teisėsaugos pajėgų (LEF) Sistano ir Beludžistano provincijos Čabaharo mieste vadovas. Saugumo pajėgos Sistano ir Beludžistano provincijoje, įskaitant Čabaharą, per protestų bangą 2022 m. rudenį naudojo žiaurų smurtą prieš taikius protestuotojus, įskaitant vaikus. E. Kochzaei taip pat įvardytas kaip 2022 m. rugsėjo mėn. 15 metų mergaitės, kuri buvo sulaikyta policijos Čabahare, išžaginimo dalyvis. Todėl Ebrahim Kochzaei yra atsakingas už šiurkščius žmogaus teisių pažeidimus Irane. 2022 11 14 118. TAHERI Ahmad طاهری احمد Pilietybė: Irano Lytis: vyras Laipsnis: brigados generolas Pareigos: Irano teisėsaugos pajėgų (LEF) Sistan ir Baluchestan (Sistano ir Beludžistano) provincijoje vadovas Brigados generolas Ahmed Taheri yra Irano teisėsaugos pajėgų (LEF) Sistano ir Beludžistano provincijoje vadovas. Saugumo pajėgos Sistano ir Beludžistano provincijoje per protestų bangą 2022 m. rudenį naudojo žiaurų smurtą prieš taikius protestuotojus, įskaitant vaikus. Būdamas Irano teisėsaugos pajėgų (LEF) Sistano ir Beludžistano provincijoje vadovu, Ahmed Taheri yra atsakingas už šiurkščius žmogaus teisių pažeidimus Irane. 2022 11 14 119. HOSSEINI Seyed Sadegh سید صادق حسینی Gimimo data: 1963 m. arba 1964 m. Gimimo vieta: Dehloran (Dehloranas), Iran (Iranas) Pilietybė: Irano Lytis: vyras Laipsnis: generolas Pareigos: IRGC Kurdistano provincijoje vadovas Generolas Seyed Sadegh Hosseini yra Islamo revoliucijos gvardijos (IRGC) Kurdistano provincijoje vadovas. Irano saugumo pajėgos, įskaitant IRGC pajėgas, itin žiauriai susidorojo su 2022 m. protestų banga Kurdistano provincijoje. Be to, IRGC naudoja Kurdistano provinciją kaip bazę karinėms operacijoms prieš Irako Kurdistaną vykdyti; jas vykdant žuvo daugiau kaip dvylika koviniuose veiksmuose nedalyvaujančių asmenų. Seyed Sadegh Hosseini yra vienas iš asmenų, atsakingų už IRGC smurtą prieš protestuotojus Kurdistano provincijoje. Todėl jis yra atsakingas už šiurkščius žmogaus teisių pažeidimus Irane. 2022 11 14 120. RAJABPOUR Sereng Hossein رجبپور سرنگ حسین Pilietybė: Irano Lytis: vyras Laipsnis: pulkininkas Pareigos: „Beit al-Maqdis“ pajėgų (IRGC Kurdistane) Sanandaj (Sanandadžo) mieste vadas Pulkininkas Sereng Hossein Rajabpour yra pajėgų „Beit al-Maqdis“ (IRGC Kurdistane) Kurdistano provincijos Sanandadžo mieste vadas. Irano saugumo pajėgos, įskaitant IRGC pajėgas, itin žiauriai susidorojo su 2022 m. protestų banga Kurdistano provincijoje, ypač Sanandadžo mieste. Sereng Hossein Rajabpour yra vienas iš asmenų, atsakingų už smurtą prieš protestuotojus Kurdistano provincijoje. Todėl jis yra atsakingas už šiurkščius žmogaus teisių pažeidimus Irane. 2022 11 14 121. ASL Gholamhossein Mohammadi اصل غلامحسین محمدی Pilietybė: Irano Lytis: vyras Pareigos: IRGC Ardabil (Ardabilio) provincijoje vadovas Gholamhossein Mohammadi Asl yra Islamo revoliucijos gvardijos (IRGC) Ardabilio provincijoje (provincijoje, kurioje gyvena azerų etninė mažuma) vadovas. Irano saugumo pajėgos, įskaitant IRGC, 2022 m. protestų metu Ardabilio provincijoje įvykdė šiurkščių žmogaus teisių pažeidimų. Remiantis pranešimais, saugumo pajėgos mirtinai sumušė Irano moksleivę Asrą Panahi, nes ji atsisakė giedoti režimo himną. Todėl Gholamhossein Mohammadi Asl yra atsakingas už šiurkščius žmogaus teisių pažeidimus Irane. 2022 11 14 122. ABDI Shakar عبدی شکار Pilietybė: Irano Lytis: vyras Laipsnis: pulkininkas Pareigos: IRGC Ardabil (Ardabilio) provincijoje vadovo pavaduotojas Pulkininkas Shakar Abdi yra Islamo revoliucijos gvardijos (IRGC) Ardabilio provincijoje (provincijoje, kurioje gyvena azerų etninė mažuma) vadovo pavaduotojas. Irano saugumo pajėgos, įskaitant IRGC, 2022 m. protestų metu Ardabilio provincijoje įvykdė šiurkščių žmogaus teisių pažeidimų. Remiantis pranešimais, saugumo pajėgos mirtinai sumušė Irano moksleivę Asrą Panahi, nes ji atsisakė giedoti režimo himną. Todėl Shakar Abdi yra atsakingas už šiurkščius žmogaus teisių pažeidimus Irane. 2022 11 14 123. HASSANZADEH Hasan حسنزاده حسن Pilietybė: Irano Lytis: vyras Laipsnis: brigados generolas Pareigos: IRGC Tehran (Teherano) provincijoje vadovas Brigados generolas Hasan Hassanzadeh yra Islamo revoliucijos gvardijos (IRGC) Teherano provincijoje vadovas. Irano saugumo pajėgos, įskaitant IRGC, 2022 m. protestų metu Teherano provincijoje įvykdė šiurkščių žmogaus teisių pažeidimų. Todėl Hasan Hassanzadeh yra atsakingas už šiurkščius žmogaus teisių pažeidimus Irane. 2022 11 14 124. AGHAEI Morteza Mir (dar žinomas kaip MIRAGHAEI Morteza) آقایی مرتضا میر Pilietybė: Irano Lytis: vyras Laipsnis: pulkininkas Pareigos: pajėgų „Basij“ Sanandaj (Sanandadžo) mieste vadovas Pulkininkas Morteza Mir Aghaei yra pajėgų „Basij“ Kurdistano provincijos Sanandadžo mieste vadovas. Irano saugumo pajėgos, įskaitant Islamo revoliucijos gvardiją (IRGC) ir jos pajėgas „Basij“, 2022 m. protestų metu Sanandadže įvykdė šiurkščių žmogaus teisių pažeidimų. Todėl Morteza Mir Aghaei yra atsakingas už šiurkščius žmogaus teisių pažeidimus Irane. 2022 11 14 125. MOHAMMADIAN Abbas-Ali محمدیان عباس-علی Pilietybė: Irano Lytis: vyras Pareigos: Irano teisėsaugos pajėgų (LEF) Alborz (Alborzo) (Karaj (Karadžo)) provincijoje vadovas Nuo 2017 m. Abbas-Ali Mohammadian yra Irano teisėsaugos pajėgų (LEF) Alborzo (Karadžo) provincijoje vadovas. Alborzas (Karadžas) yra provincija, kurioje nuo 2022 m. rugsėjo mėn. vyksta didelės demonstracijos, sulaukusios pernelyg didelio policijos smurto. Saugumo pajėgos dažnai šaudė tiesiai į taikius protestuotojus, todėl žuvo daug žmonių, įskaitant vaikus. Todėl Abbas-Ali Mohammadia, kaip LEF Alborzo (Karadžo) provincijoje vadovas, yra atsakingas už šiurkščius žmogaus teisių pažeidimus Irane. 2022 11 14 126. JAHANBAKHSH Rahim جهانبخش رحیم Pilietybė: Irano Lytis: vyras Laipsnis: brigados generolas Pareigos: Irano teisėsaugos pajėgų (LEF) West Azerbaijan (Vakarų Azerbaidžano) provincijoje vadovas Brigados generolas Rahim Jahanbakhsh yra Irano teisėsaugos pajėgų (LEF) Vakarų Azerbaidžano provincijoje vadovas. Vakarų Azerbaidžanas yra provincija, kurioje nuo 2022 m. rugsėjo mėn. vyksta didelės demonstracijos, sulaukusios pernelyg didelio policijos smurto. Todėl jis yra atsakingas už šiurkščius žmogaus teisių pažeidimus Irane. 2022 11 14 127. SHEIKHNEJAD Hassan شیخنژاد حسن Pilietybė: Irano Lytis: vyras Laipsnis: pulkininkas Pareigos: Irano teisėsaugos pajėgų (LEF) West Azerbaijan (Vakarų Azerbaidžano) provincijos sostinėje Urumeh (dar žinomoje kaip Ouroumieh) (Urmijoje) vadovas Pulkininkas Hassan Sheikhnejad yra Irano teisėsaugos pajėgų (LEF) Vakarų Azerbaidžano provincijos sostinėje Urmijoje vadovas. Irano saugumo pajėgos 2022 m. protestų metu Urmijoje įvykdė šiurkščių žmogaus teisių pažeidimų. Todėl jis yra atsakingas už šiurkščius žmogaus teisių pažeidimus Irane. 2022 11 14 128. SAADATI Mahmoud سعادتی محمود Pilietybė: Irano Lytis: vyras Laipsnis: pulkininkas Pareigos: Irano teisėsaugos pajėgų (LEF) Sistan ir Baluchestan (Sistano ir Beludžistano) provincijos Zahedan (Zahedano) mieste vadovas Pulkininkas Mahmoud Saadati yra Irano teisėsaugos pajėgų (LEF) Sistano ir Beludžistano provincijos Zahedano mieste vadovas. Irano saugumo pajėgos 2022 m. protestų metu Zahedane įvykdė šiurkščių žmogaus teisių pažeidimų. Todėl Mahmoud Saadati yra atsakingas už šiurkščius žmogaus teisių pažeidimus Irane. 2022 11 14 129. MIRZAI Morteza میرزای مرتضا Gimimo vieta: Khorram Abad (Choramabadas), Iran (Iranas) Pilietybė: Irano Lytis: vyras Laipsnis: brigados generolas Pareigos: Irano teisėsaugos pajėgų (LEF) Mazandaran (Mazandarano) provincijoje vadovas Brigados generolas Morteza Mirzai yra Irano teisėsaugos pajėgų (LEF) Mazandarano provincijoje vadovas. Irano saugumo pajėgos 2022 m. protestų metu Mazandarano provincijoje įvykdė šiurkščių žmogaus teisių pažeidimų. Todėl Morteza Mirzai yra atsakingas už šiurkščius žmogaus teisių pažeidimus Irane. 2022 11 14 130. MALIKI Azizullah عزیزالله ملکی Pilietybė: Irano Lytis: vyras Laipsnis: generolas Pareigos: Irano teisėsaugos pajėgų (LEF) Gilan (Gilano) provincijoje vadovas Generolas Azizullah Maliki yra Irano teisėsaugos pajėgų (LEF) Gilano provincijoje vadovas. 2022 m. Azizullah Maliki vadovavo smurtiniam protestų malšinimui Gilano provincijoje. Jis garsiai reiškėsi žiniasklaidoje, su įkarščiu gindamas smurtinę saugumo pajėgų reakciją į 2022 m. rugsėjo ir spalio mėn. vykusius protestus. Todėl Azizullah Maliki, kaip LEF Gilano provincijoje vadovas, yra atsakingas už šiurkščius žmogaus teisių pažeidimus Irane. 2022 11 14 131. MORADI Ali-Reza مرادی علی-رضا Pilietybė: Irano Lytis: vyras Pareigos: Irano teisėsaugos pajėgų (LEF) Sanandaj (Sanandadžo) mieste vadovas Ali-Reza Moradi nuo 2018 m. gruodžio mėn. yra Irano teisėsaugos pajėgų (LEF) Kurdistan (Kurdistano) provincijos Sanandaj (Sanandadžo) mieste vadovas. Eidamas tas pareigas Ali-Reza Moradi yra atskaitingas Irano ginkluotųjų pajėgų generaliniam štabui, tiesiogiai pavaldžiam Irano Islamo Respublikos aukščiausiajam vadovui. A.-R. Moradi yra atsakingas už masinį protestuotojų suėmimą ir įsakė panaudoti mirtinus ginklus prieš neginkluotus protestuotojus per 2019 m. lapkričio mėn. nacionalinio masto protestus Sanandadže, per kuriuos žuvo bent du protestuotojai. 2022 m. rugsėjo mėn. viduryje prasidėjus protestams dėl Mahsa Amini mirties, policijos pajėgos Sanandadže įvykdė akivaizdžių ir šiurkščių žmogaus teisių pažeidimų, kuriuos liudijančių įrodymų yra užfiksuota, pavyzdžiui, koviniais šaudmenimis be atrankos šaudė į taikius protestuotojus, įskaitant vaikus. A.-R. Moradi taip pat atvirai ragino taikyti griežtas priemones demonstracijose dalyvaujančių asmenų atžvilgiu. Nuo 2022 m. demonstracijų pradžios policijos pajėgos savavališkai sulaikė daugybę žmogaus teisių gynėjų ir žurnalistų. Todėl Ali-Reza Moradi yra atsakingas už šiurkščius žmogaus teisių pažeidimus Irane. 2022 11 14 132. RAFIEI Enayatollah رفیعی عنایاتولله Gimimo data: 1970 m. Pilietybė: Irano Lytis: vyras Laipsnis: kapitonas Pareigos: grupuotės, kuri suėmė Mahsa Amini, vadas Kapitonas Enayatollah Rafiei yra dorovės policijos (į ES sąrašą įtraukto subjekto) – islamo religinės policijos, kuri yra Irano teisėsaugos pajėgų (LEF) dalis, – narys. Jis yra Mahsa Amini suėmusios grupuotės vadas. 2022 m. rugsėjo 13 d. Teherane E. Rafiei ir kiti trys jo grupuotės nariai savavališkai suėmė 22 metų Mahsa Amini, įtariamai netinkamai dėvėjusią hidžabą. Vėliau ji buvo nuvežta į dorovės policijos būstinę „švietimo ir orientavimo pamokai“. Remiantis patikimais pranešimais ir liudininkais, sulaikymo metu ji buvo žiauriai sumušta ir su ja buvo netinkamai elgiamasi, dėl to 2022 m. rugsėjo 16 d. ji buvo paguldyta į ligoninę ir mirė. Dorovės policijos smurtinis elgesys neapsiribojo vien tuo incidentu ir užfiksuota daug tokį elgesį liudijančių įrodymų. Būdamas grupuotės vadu, kapitonas Enayatollah Rafiei yra atsakingas už M. Amini mirtį ir todėl yra atsakingas už šiurkščius žmogaus teisių pažeidimus Irane. 2022 11 14 133. KHOSHNAMVAND Ali خوشناموند علی Gimimo data: 1995 m. Gimimo vieta: Khoshnamvand, (Khushnamvand), Kouhdasht (Kuhdašt) rajonas, Lorestan (Lorestano) provincija, vakarų Iranas, Iran (Iranas) Pilietybė: Irano Lytis: vyras Laipsnis: seržantas Pareigos: grupuotės, kuri suėmė Mahsa Amini, narys Seržantas Ali Khoshnamvand yra dorovės policijos (į ES sąrašą įtraukto subjekto) – islamo religinės policijos, kuri yra Irano teisėsaugos pajėgų (LEF) dalis, – narys. Jis yra vienas iš Mahsa Amini suėmusios grupuotės pareigūnų. 2022 m. rugsėjo 13 d. Teherane A. Khoshnamvand ir kiti trys grupuotės nariai savavališkai suėmė 22 metų Mahsa Amini, įtariamai netinkamai dėvėjusią hidžabą. Vėliau ji buvo nuvežta į dorovės policijos būstinę „švietimo ir orientavimo pamokai“. Remiantis patikimais pranešimais ir liudininkais, sulaikymo metu ji buvo žiauriai sumušta ir su ja buvo netinkamai elgiamasi, dėl to 2022 m. rugsėjo 16 d. ji buvo paguldyta į ligoninę ir mirė. Dorovės policijos smurtinis elgesys neapsiribojo vien tuo incidentu ir užfiksuota daug tokį elgesį liudijančių įrodymų. Kaip vienas iš pareigūnų, suėmusių M. Amini, seržantas Ali Khoshnamvand yra atsakingas už M. Amini mirtį ir todėl yra atsakingas už šiurkščius žmogaus teisių pažeidimus Irane. 2022 11 14 134. GHORBAN-HOSSEINI Fatemeh قربان-حسینی فاطمه Gimimo data: 1995 m. Gimimo vieta: Teheran (Teheranas), Iran (Iranas) Pilietybė: Irano Lytis: moteris Pareigos: grupuotės, kuri suėmė Mahsa Amini, narė Fatemeh Ghorban-Hosseini yra dorovės policijos (į ES sąrašą įtraukto subjekto) – islamo religinės policijos, kuri yra Irano teisėsaugos pajėgų (LEF) dalis, – narė. Ji yra viena iš Mahsa Amini suėmusios grupuotės pareigūnų. 2022 m. rugsėjo 13 d. Teherane F. Ghorban-Hosseini ir kiti trys grupuotės nariai savavališkai suėmė 22 metų Mahsa Amini, įtariamai netinkamai dėvėjusią hidžabą. Vėliau ji buvo nuvežta į dorovės policijos būstinę „švietimo ir orientavimo pamokai“. Remiantis patikimais pranešimais ir liudininkais, sulaikymo metu ji buvo žiauriai sumušta ir su ja buvo netinkamai elgiamasi, dėl to 2022 m. rugsėjo 16 d. ji buvo paguldyta į ligoninę ir mirė. Dorovės policijos smurtinis elgesys neapsiribojo vien tuo incidentu ir užfiksuota daug tokį elgesį liudijančių įrodymų. Kaip viena iš pareigūnų, suėmusių Amini, Fatemeh Ghorban-Hosseini yra atsakinga už Amini mirtį ir todėl yra atsakinga už šiurkščius žmogaus teisių pažeidimus Irane. 2022 11 14 135. SAFARI Parastou سفری پرستو Gimimo data: 1986 m. Gimimo vieta: Kermanshah (Kermanšahas), Iran (Iranas) Pilietybė: Irano Lytis: moteris Pareigos: grupuotės, kuri suėmė Mahsa Amini, narė Parastou Safari yra dorovės policijos (į ES sąrašą įtraukto subjekto) – islamo religinės policijos, kuri yra Irano teisėsaugos pajėgų (LEF) dalis, – narė. Ji yra viena iš Mahsa Amini suėmusios grupuotės pareigūnų. 2022 m. rugsėjo 13 d. Teherane P. Safari ir kiti trys grupuotės nariai savavališkai suėmė 22 metų Mahsa Amini, įtariamai netinkamai dėvėjusią hidžabą. Vėliau ji buvo nuvežta į dorovės policijos būstinę „švietimo ir orientavimo pamokai“. Remiantis patikimais pranešimais ir liudininkais, sulaikymo metu ji buvo žiauriai sumušta ir su ja buvo netinkamai elgiamasi, dėl to 2022 m. rugsėjo 16 d. ji buvo paguldyta į ligoninę ir mirė. Dorovės policijos smurtinis elgesys neapsiribojo vien tuo incidentu ir užfiksuota daug tokį elgesį liudijančių įrodymų. Kaip viena iš pareigūnų, suėmusių Amini, Parastou Safari yra atsakinga už Amini mirtį ir todėl yra atsakinga už šiurkščius žmogaus teisių pažeidimus Irane. 2022 11 14“